text: B36 vendi dystinum móti 07 Vestur
text: #000001
text: Vágamenn bjóðaðu veruliga av í Gundadali í kvøld. Víkingur var aftanfyri tríggjar ferðir men fekk stig á Svangaskarði. ÍF vann 3-0 á EB/Streymi og hevur fingið eina góða byrjan.
text: #000002
text: Benjamin Heinesen gjørdi greiðan mun, tá hann kom á vøllin sum áleypari (Mynd: Sverri Egholm)
text: #000003
text: Talan gjørdist um eitt hendarríkt og dramatiskt kvøld í Betrideildini, tá 2. umfar - útsett í mars vegna veður - endliga varð avgreitt. Hetta er fjórða umfarið, ið er spælt, og nøkur viðurskifti eru vorðin greiðari. Ymiskt bendir á, at vit kunnu fáa eina tætta og spennandi kapping á fleiri økjum.Dagurin byrjaði við einum skelki. HB fekk einki mál við Stóra, og uppflytararnir TB vunnu sær eitt kærkomið stig. Les eisini: Málleyst í TrongisvágiHinvegin var eingin slingur í hjá KÍ. Hóast talan ikki gjørdist um nakran stórsigur ella framúr fótbóltsspæl, so fingu føroyameistararnir tvey mál í vindinum á Argjum og kundu eisini fingið fleiri. KÍ hevur framvegis fult stigatal. AB er einasta liðið, ið einki stig hevur.Høgri bakkurin Jóannes Kalsø Danielsen skoraði fyrra málið hjá KÍ, ið skúgvaði AB til viks á Argjum (Mynd: Sverri Egholm)Á Svangaskarði var málveitsla. Longu eftir tíggju var 1-0, tá vindurin snýtti Bárð á Reynatrøð: Ragnar Samuelsen ruddaði beinanvegin bóltin burtur av egnari hálvu, og nógvi vindurin ávirkaði. Longu í 4. minutti javnaði Jákup Johansen: Vongurin fekk fatur á bóltinum, eftir at Víkingur vann bóltin høgt og gjørdi síðani rest sjálvur. Hetta endurtók seg tvær ferðir: Also at heimaliðið legði seg á odda, men at steypavinnararnir javnaði. Mohammed Samba skoraði og legði upp fyri B68, Villiam Emil Klein fekk sítt fyrsta mál í Betrideildini - hjá útiliðnum skoraðu Olaf Bárðarsson og Sølvi Vatnhamar málini eftir steðgin. 07 Vestur skoraði einasta málið í fyrra hálvleiki í Gundadali. Hetta var í samband við deyðbóltsstøðu. Útiliðið hevði gott tamahald á B36, men í seinna helmingi av seinna hálvleiki vendi liðið hjá Dan Brimsvík dystinum: Fyrst javnaði svenski miðverjin Isak Jönsson eftir hornaspark, og so gjørdu innskiftararnir mun: Benjamin Heinesen skoraði og legði fimm minuttir seinni upp til afturvenda Michal Pryzbylski. 07 Vestur vildi tó ikki leggja seg, og í yvirtíðini javnaði ungi sørvingurin Oddur Petersen við góðum stútara eftir innlegg frá Magnus Holm Jacobsen. 07 Vestur hevði eisini tvær vandamiklar støður afturat, men tað koppaði til B36, sum nú er á 3. plássi.Stekri svenski miðverjin hjá B36, Isak Jönsson, skoraði sítt fyrsta mál fyri felagið (Mynd: Sverri Egholm)Fleiri myndir frá dystinum í GundadaliÍF hevur longu seks stig. Í dag setti uppflytarin EB/Streym uppá pláss. Vongbakkurin Elias Lervig setti bóltin í málið beint fyri steðgin, og seinna helming av seinna hálvleiki stongdi heimaliðið dystin. Andras Olsen legði eftir Jan Ellingsgaard fyri at filma: EB/Streyma-liðformaðurin fekk beinleiðis reytt kort, ÍF fekk brotsspark, ið liðformaðurin Karl Løkin umsetti til mál. Gundur Petersen setti punktum við góðum máli - einasta neiliga hjá ÍF var, at Jhon Mena fekk púra óneyðugt reytt kort í yvirtíðini. Samanlagt ein góð byrjan fyri liðið hjá Aleksandar Jovevic.
text: #000004